Blaze7451/Wiki-th-20250601 huggingface dataset:
ศรีสุข มหินทรเทพ

พลตำรวจเอก ศรีสุข มหินทรเทพ (19 มกราคม พ.ศ. 2460 – 18 มีนาคม พ.ศ. 2536) อดีตรองปลัดกระทรวงมหาดไทย อดีตอธิบดีกรมตำรวจ และอดีตผู้บัญชาการโรงเรียนนายร้อยตำรวจ

**ประวัติ**
พลตำรวจเอก ศรีสุขเกิดเมื่อ 19 มกราคม พ.ศ. 2460 ที่เขตดุสิต กรุงเทพมหานคร เป็นบุตรชายคนโตของรองอำมาตย์โท ขุนศรีสวัสดิ์ประภา (ศรีสวัสดิ์ มหินทรเทพ) กับคุณเรียม ศรีสวัสดิ์ประภา บิดาของขุนศรีสวัสดิ์ประภาเป็นพระโอรสในเจ้าศรีสญชัย พระราชโอรสในพระเจ้ามหินทรเทพนิภาธร หรือ เจ้าอุ่นคำ  โดยพลตำรวจเอกศรีสุขมีศักดิ์เป็นหลานอาของพลตำรวจเอกไสว ไสวแสนยากร พลตำรวจเอกศรีสุขมีพี่น้องทั้งหมด 4 คนคือ
# พลตำรวจเอก ศรีสุข มหินทรเทพ
# พลตำรวจตรี เขมะสวัสดิ์ มหินทรเทพ มีลูกกับยุลิสต์ มหินท์เทพ มีบุตรธิดา ด้วยกัน 2 คน
## นางขวัญจิต สุวรรณจินดา โดยสมรสกับนายภาคินัย สุวรรณจินดา จึงเปลี่ยนไปใช้นามสกุลสามี
## ขวัญชัย มหินท์เทพ
# นาวาเอก เปรม มหินทรเทพ
# เกียรติศักดิ์ มหินทรเทพ
สมรสกับคุณหญิงบุญจันทร์ มหินทรเทพ (สกุลเดิม : จันทรังษี) มีบุตรธิดา 3 คน ได้แก่ พลตำรวจโท จิรสิทธิ์ มหินทรเทพ จิรศักดิ์ มหินทรเทพ และจิรพร มากกิติ
พลตำรวจเอก ศรีสุขถึงแก่อสัญกรรมเมื่อวันที่ 18 มีนาคม พ.ศ. 2536 ขณะอายุได้ 76 ปี

**รับราชการ**
พลตำรวจเอก ศรีสุขเคยรับราชการในตำแหน่งผบ.โรงเรียนนายร้อยตำรวจในช่วงปี 2500-02 ก่อนจะดำรงตำแหน่งอธิบดีกรมตำรวจในวันที่ 1 ตุลาคม พ.ศ. 2518 และได้รับพระราชทานยศพลตำรวจเอกในวันเดียวกัน แต่ดำรงตำแหน่งได้เพียง 1 ปีก็พ้นจากตำแหน่งและถูกโยกย้ายให้เป็นรองปลัดกระทรวงมหาดไทยโดยมีพลตำรวจโท มนต์ชัย พันธุ์คงชื่น รองอธิบดีกรมตำรวจขึ้นมาดำรงตำแหน่งอธิบดีกรมตำรวจสืบต่อมาเมื่อวันที่ 8 พฤศจิกายน พ.ศ. 2519

**ยศและตำแหน่ง**
 6 กันยายน พ.ศ. 2487 - ร้อยตำรวจเอก- 25 กันยายน พ.ศ. 2493 - พันตำรวจตรี- 2 ตุลาคม พ.ศ. 2496 - พันตำรวจโท- 3 ตุลาคม พ.ศ. 2499 - พันตำรวจเอก- 1 ตุลาคม พ.ศ. 2505 - พลตำรวจตรี- 1 ตุลาคม พ.ศ. 2511 - พลตำรวจโท

**เครื่องราชอิสริยาภรณ์**

**เครื่องราชอิสริยาภรณ์ไทย**

**เครื่องราชอิสริยาภรณ์ต่างประเทศ**
 มาเลเซีย :
** พ.ศ. 2507 – 80x80px เครื่องราชอิสริยาภรณ์ปังกวน เนการา ชั้นที่ 5

**อ้างอิง**
หมวดหมู่:อธิบดีกรมตำรวจและผู้บัญชาการตำรวจแห่งชาติ
หมวดหมู่:ตำรวจชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:ชาวไทยเชื้อสายลาว
หมวดหมู่:บุคคลจากเขตดุสิต
อิชตาดีอูกังปูดิชปูร์ตีวู

อิชตาดีอูกังปูดิชปูร์ตีวู (Estádio Campo Desportivo) เป็นสนามกีฬาอเนกประสงค์ตั้งอยู่ที่เขตบริหารพิเศษมาเก๊าของประเทศจีน ใช้จัดงานลูโซโฟนีเกมส์ 2006
หมวดหมู่:สนามกีฬาในเขตบริหารพิเศษมาเก๊า
อัลติสอาเรนา

อัลติสอาเรนา (Altice Arena) เป็นสังเวียนหรือลานแสดงอเนกประสงค์ในร่ม (multi-purpose indoor arena) ตั้งอยู่ที่กรุงลิสบอน ประเทศโปรตุเกส สร้างขึ้นเพื่อใช้จัดการแสดงนิทรรศการนานาชาติ ค.ศ. 1998 อัลติสอาเรนาเป็นลานแสดงในร่มที่ใหญ่ที่สุดแห่งหนึ่งในสหภาพยุโรป เดิมมีชื่อว่า ปาวิลเยาดาอูตูปียา (Pavilhão da Utopia) และ ปาวิลเยาอาตลังตีกู (Pavilhão Atlântico) และเปลี่ยนมาใช้ชื่อ แม็วอาเรนา (MEO Arena) เมื่อปี ค.ศ. 2013 ตามชื่อผู้สนับสนุนหลักคือ แม็ว (MEO) ซึ่งเป็นบริษัทผู้ให้บริการด้านโทรคมนาคมรายหนึ่งในโปรตุเกส แล้วเปลี่ยนมาใช้ชื่อปัจจุบันในเดือนตุลาคม ค.ศ. 2017 หลังจากบริษัทโทรคมนาคมอัลติสได้เข้าซื้อกิจการของแม็ว
หมวดหมู่:สนามกีฬาในประเทศโปรตุเกส
สนามกีฬามหาวิทยาลัยลิสบอน

สนามกีฬามหาวิทยาลัยลิสบอน (Estádio Universitário de Lisboa) เป็นสนามกีฬาอเนกประสงค์ตั้งอยู่ในมหาวิทยาลัยลิสบอน กรุงลิสบอน ประเทศโปรตุเกส ใช้จัดงานลูโซโฟนีเกมส์ 2009
หมวดหมู่:สนามกีฬาในประเทศโปรตุเกส
ปลาบู่น้ำตกเดาส์ปิลุส

ปลาบู่น้ำตกเดาส์ปิลุส (White cheek goby; Rhinogobius duospilus) เป็นปลาน้ำจืดขนาดเล็กชนิดหนึ่ง เป็นปลาจำพวกปลาบู่น้ำตก 
มีความยาวโดยเฉลี่ย 4-5 เซนติเมตร พบกระจายพันธุ์ได้ในฮ่องกง, ตอนใต้ของจีน และในตอนเหนือของเวียดนาม โดยแถบเมืองดานัง มีชนิดที่มีความใกล้เคียงกันมาก โดยใช้ชื่อวิทยาศาสตร์ว่า Rhinogobius cf. duospilus พบได้แถวรอบ ๆ ภูเขาบักหมา ซึ่งสามารถแบ่งออกได้เป็น 2 ประเภทด้วยกัน
นิยมเลี้ยงเป็นปลาสวยงามเช่นเดียวกับปลาบู่น้ำตกชนิดอื่น ๆ สามารถปรับตัวให้เข้ากับสถานที่เลี้ยงได้ง่าย ชอบน้ำที่มีอุณหภูมิประมาณ 24 องศาเซลเซียส สามารถผสมพันธุ์กันในที่เลี้ยงได้ โดยจะเริ่มจับคู่เมื่ออุณหภูมิน้ำอยู่ที่ 18 องศาเซลเซียส กินอาหารสด เช่น ไรทะเล เป็นอาหาร สามารถเลี้ยงรวมกันเป็นกลุ่มเล็ก ๆ ได้ในอัตราตัวผู้ 2 ตัวต่อตัวเมีย 3 ตัว ในตู้ปลาขนาด 60 ลิตร ปลาบู่น้ำตกเดาส์ปิลุสจะแสดงออกถึงสีสันและสวยงามยามก้าวร้าวหรือจับคู่ เพื่อแสดงอาณาเขตจะแผ่ครีบออกซึ่งมีสีสันสวยงาม 

**อ้างอิง**

**แหล่งข้อมูลอื่น**
หมวดหมู่:ปลาตู้
หมวดหมู่:ปลาบู่น้ำตก
หมวดหมู่:ปลาที่พบในประเทศจีน
จังหวัดท้ายบิ่ญ

ท้ายบิ่ญ (Thái Bình) เป็นจังหวัดชายฝั่งทะเลภาคตะวันออกในภูมิภาคดินดอนสามเหลี่ยมปากแม่น้ำแดง ทางตอนเหนือของประเทศเวียดนาม ห่างจากเมืองนามดิ่ญประมาณ 18 กิโลเมตร ห่างจากเมืองไฮฟองประมาณ 70 กิโลเมตร และห่างจากกรุงฮานอยประมาณ 110 กิโลเมตร

**เขตการปกครอง**
จังหวัดท้ายบิ่ญแบ่งเขตการปกครองออกเป็น 1 นครและ 7 อำเภอ ได้แก่

**ประชาชนและวัฒนธรรม**
แม้ว่าจะตั้งอยู่ในใจกลางของดินดอนสามเหลี่ยมปากแม่น้ำแดง แต่ในอดีต ท้ายบิ่ญถือเป็นเกาะล้อมรอบด้วยแม่น้ำขนาดใหญ่ 3 สาย และเป็นจังหวัดเดียวที่ไม่เคยถูกรวมหรือแยกพื้นที่ออกจากกัน ทำให้ผู้คนในท้ายบิ่ญมีวัฒนธรรมที่เป็นเอกลักษณ์

**ศัพท์มูลวิทยา**
ชื่อของจังหวัดมาจากศัพท์จีน-เวียดนาม 太平 แปลว่า "สันติภาพที่ยิ่งใหญ่"

**อ้างอิง**

**แหล่งข้อมูลอื่น**
  Official Site of Thai Binh Government date=2006-05-17 
ท้ายบิ่ญ
หมวดหมู่:จังหวัดท้ายบิ่ญ
นักรังสีการแพทย์

นักรังสีการแพทย์ หรือ นักรังสีเทคนิค (Radiologic technologist, Radiographer) คือผู้ปฏิบัติงานเกี่ยวกับงานรังสีการแพทย์ ทั้งด้านรังสีวินิจฉัย, รังสีรักษา และเวชศาสตร์นิวเคลียร์

**สาขา**
 รังสีวินิจฉัย (Diagnostic radiology) คือ สาขาที่ใช้รังสีเอกซ์ในการวินิจฉัยโรคทางการแพทย์ ทั้งการถ่ายภาพรังสี (Radiopgrahy) หรือเอกซเรย์ทั่วไป การถ่ายภาพรังสีส่วนตัดอาศัยคอมพิวเตอร์ (Computed tomography; CT scan) การตรวจด้วยคลื่นเสียงความถี่สูงหรืออัลตราซาวนด์ (Ultrasonography) การสร้างภาพด้วยเรโซแนนซ์แม่เหล็ก (Magnetic resonance imaging; MRI) รวมถึงรังสีร่วมรักษา (Interventional radiology) หรือการตรวจพิเศษทางรังสีต่างๆ (Special diagnostic radiology)- รังสีรักษา (Radiotherapy/Radiation therapy) คือ สาขาที่ใช้รังสีในการรักษาผู้ป่วยโรคมะเร็ง ทั้งระยะไกลและใกล้ (Brachytherapy & Teletherapy) โดยใช้เครื่องฉายรังสีในการรักษา อาทิ LINAC Co-60 เป็นต้น การฉายรังสีจะใช้อนุภาคโฟตอน (Photon) ในการรักษาเซลล์มะเร็งที่อยู่ลึก ส่วนเซลล์มะเร็งบริเวณผิวจะใช้อนุภาคอิเล็กตรอน (Electron) รักษา ปัจจุบันมีการพัฒนาในการนำโปรตอน (Proton Therapy) มารักษาผู้ป่วยมะเร็งในเด็ก (Pediatric cancer) มะเร็งกระดูก (Bone &soft tissue sacroma) มะเร็งศีรษะและลำคอ (Head & neck cancer) และอื่น ๆ เช่น มะเร็งตับ มะเร็งปอด เป็นต้น เนื่องจากโปรตอนมีคุณสมบัติในการลดปริมาณรังสีสำหรับเนื้อเยื่อปกติได้ดีกว่าโฟตอน ทำให้ลดอาการข้างเคียงที่เกิดจากการฉายแสงและลดอัตราการเกิดมะเร็งทุติยภูมิ (Secondary cancer)- เวชศาสตร์นิวเคลียร์ (Nuclear medicine) คือ สาขาที่ใช้รังสีและสารเภสัชรังสี (Radiopharmaceuticals) ในการสร้างภาพทางการแพทย์ โดยมีการตรวจต่างๆ อาทิ การถ่ายภาพรังสีระนาบด้วยการปล่อยโพซิตรอน (Positron emission tomography; PET) การสร้างภาพด้วยรังสีแกมมา (Single-photon emission computed tomography; SPECT) เป็นต้น

**การศึกษา**
ผู้ที่เป็นนักรังสีการแพทย์ ต้องเป็นผู้ได้รับใบอนุญาตประกอบโรคศิลปะสาขารังสีเทคนิค ต้องจบการศึกษาในปริญญาวิทยาศาสตร์บัณฑิต (รังสีเทคนิค) โดยในประเทศไทยปัจจุบันมีสถาบันการศึกษาที่เปิดสอนสาขาวิชารังสีเทคนิค ดังนี้
# คณะเทคนิคการแพทย์ มหาวิทยาลัยมหิดล
# คณะเทคนิคการแพทย์ มหาวิทยาลัยเชียงใหม่
# คณะสหเวชศาสตร์ มหาวิทยาลัยนเรศวร
# คณะแพทยศาสตร์ มหาวิทยาลัยสงขลานครินทร์
# คณะแพทยศาสตร์ มหาวิทยาลัยขอนแก่น
# คณะสหเวชศาสตร์ มหาวิทยาลัยธรรมศาสตร์
# คณะสหเวชศาสตร์ จุฬาลงกรณ์มหาวิทยาลัย
# วิทยาลัยวิทยาศาสตร์การแพทย์เจ้าฟ้าจุฬาภรณ์ ราชวิทยาลัยจุฬาภรณ์
# คณะรังสีเทคนิค มหาวิทยาลัยรังสิต
# คณะแพทยศาสตร์วชิรพยาบาล มหาวิทยาลัยนวมินทราธิราช
# คณะวิทยาศาสตร์ มหาวิทยาลัยรามคำแหง
# คณะสาธารณสุขและสหเวชศาสตร์ สถาบันพระบรมราชชนก
หมวดหมู่:รังสีวิทยา
หมวดหมู่:บุคลากรทางบริการสุขภาพ
หมวดหมู่:การถ่ายภาพรังสี
วอลเลย์บอลหญิงชิงแชมป์เอเชีย รุ่นอายุไม่เกิน 17 ปี 2014

วอลเลย์บอลหญิงชิงแชมป์เอเชีย รุ่นอายุไม่เกิน 17 ปี 2014 ซึ่งมีกำหนดจะจัดขึ้นที่ศูนย์การค้าเดอะมอลล์นครราชสีมา, นครราชสีมา, ประเทศไทย ระหว่างวันที่ 11–19 ตุลาคม 2557 การแข่งขันเป็นส่วนหนึ่งของวอลเลย์บอลยุวชนชิงแชมป์เอเชีย

**การแบ่งกลุ่ม**
แบ่งกลุ่มโดยอาศัยอันดับจากวอลเลย์บอลยุวชนหญิงชิงแชมป์เอเชีย 2012- ถอนตัวออกจากการแข่งขัน

**รอบคัดเลือก**

**กลุ่ม A**
}

**กลุ่ม B**

**กลุ่ม C**

**กลุ่ม D**

**รอบแบ่งกลุ่ม**

**กลุ่ม E**

**กลุ่ม F**

**กลุ่ม G**

**กลุ่ม H**

**รอบชิงอันดับ 11**

**รอบชิงอันดับ 9**

**รอบสุดท้าย**

**รอบ 8 ทีมสุดท้าย**

**รอบชิงอันดับ 5-8**

**รอบรองชนะเลิศ**

**รอบชิงอันดับที่ 7**

**รอบชิงอันดับที่ 5**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**
รายชื่อนักกีฬา
Marina Takahashi, Shiori Aratani, Airi Miyabe, Manami Mandai, Kanoha Kagamihara, Miharu Yoshioka, Rin Takahashi, Haruka Sekiyama, Shuri Yamaguchi, Miku Shimada, Yaka Yamaguchi, Miyu Nakagawa
หัวหน้าโค้ช: Daichi Saegusa

**รางวัล**
ผู้เล่นทรงคุณค่า:
 JPN เอริ มิยะเบะ
*ตัวตบหัวเสายอดเยี่ยม: 
 KOR โค มินจี
 THA ชัชชุอร โมกศรี
*เซ็ตยอดเยี่ยม: 
THA ณัฐณิชา ใจแสน
*ตัวบล็อกยอดเยี่ยม: 
 CHN Li Yingying 
 JPN มิยุ นะกะงะวะ
*ตัวรับอิสระยอดเยี่ยม:
 JPN คันโนะฮะ อะงะมิฮะระ
*ตัวตบตรงข้ามหัวเสายอดเยี่ยม:
THA พิมพิชยา ก๊กรัมย์

**อ้างอิง**

**แหล่งข้อมูลอื่น**
 FIVB
หมวดหมู่:วอลเลย์บอลยุวชนชิงแชมป์เอเชีย
หมวดหมู่:วอลเลย์บอลในปี พ.ศ. 2557
หมวดหมู่:การแข่งขันวอลเลย์บอลนานาชาติที่ประเทศไทยเป็นเจ้าภาพ
หมวดหมู่:การแข่งขันกีฬาในจังหวัดนครราชสีมา
เครื่องอิสริยาภรณ์กิตติคุณแห่งสาธารณรัฐออสเตรีย

เครื่องอิสริยาภรณ์กิตติคุณแห่งสาธารณรัฐออสเตรีย (Ehrenzeichen für Verdienste um die Republik Österreich, Decoration of Honour for Services to the Republic of Austria หรือ Order of Merit of the Austrian Republic ) เป็นเครื่องอิสริยาภรณ์แห่งชาติของสาธารณรัฐออสเตรีย ถือเป็นเครื่องอิสริยภรณ์ที่มีลำดับเกียรติสูงสุดของประเทศ
อนึ่ง ผู้ศึกษาอาจสับสนเล็กน้อย เพราะเครื่องราชอิสริยาภรณ์กิตติคุณแห่งสาธาณรัฐออสเตรียนี้ จะคล้ายคลึงกับเครื่องราชอิสริยาภรณ์ทางทหารที่ชื่อว่า "มาเรีย เทเรสซา" ซึ่งมีเฉดสีแดงขาวเช่นกัน (แต่มาเรีย เทเรสซาจะเป็นแดงขาวที่ริ้วใหญ่กว่า)

**ลำดับชั้น**
เครื่องอิสริยาภรณ์กิตติคุณแห่งสาธารณรัฐออสเตรียมีลำดับชั้นทั้งหมด 15 ชั้น ดังนี้

**อ้างอิง**
Poul Ohm Hieronymussen, Poul Ohm. (1967).   Orders and Decorations of Europe in Color. New York: Macmillan.   OCLC 796549- Werlich, Robert. (1965).   Orders and Decorations of All Nations: Ancient and Modern, Civil and Military. Washington, D.C.: Quaker Press.    OCLC 390804

**แหล่งข้อมูลอื่น**
  เครื่องอิสริยาภรณ์ออสเตรีย (ภาษาเยอรมัน) date=2012-06-30 -  เว็บไซต์สำนักงานประธานาธิบดีแห่งสาธารณรัฐออสเตรีย date=2011-09-27 
หมวดหมู่:เครื่องอิสริยาภรณ์ออสเตรีย
เหนื่อยแล้ว

"เหนื่อยแล้ว" เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 6 เดอะวัน ประพันธ์เนื้อร้องโดย สุทธิพงษ์ สมบัติจินดา แต่งทำนองและเรียบเรียงโดย ซิลลี่ ฟูลส์ 

**การตอบรับ**
เพลง "เหนื่อยแล้ว" ได้คว้าอันดับ 28 ของชาร์ตเพลง ทรูมิวสิก ดิจิตอลชาร์ต 100 สุดยอดเพลงฮิตที่มีจำนวนการฟังบน truemusic.com มากที่สุดแห่งปี ในปี พ.ศ. 2551 และอันดับสูงสุดที่ 7 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 27 กรกฎาคม พ.ศ. 2551

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของซิลลี่ ฟูลส์
หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2551
หมวดหมู่:ซิงเกิลในสังกัดไพเรทเรคคอร์ดส‎
หมวดหมู่:ซิงเกิลในสังกัดอาร์เอส
หมวดหมู่:เพลงเฮฟวีเมทัล
หมวดหมู่:เพลงออลเทอร์นาทิฟเมทัล
หมวดหมู่:เพลงที่ประพันธ์คำร้องโดยสุทธิพงษ์ สมบัติจินดา
ยาพิษ (เพลงบอดี้สแลม)

"ยาพิษ" เป็นซิงเกิลเปิดตัวอัลบั้มของวงดนตรีบอดี้สแลม จากอัลบั้มชุดที่ 4 เซฟมายไลฟ์
เพลง "ยาพิษ" ประพันธ์เนื้อร้องโดย ขจรเดช พรมรักษา, อาทิวราห์ คงมาลัย แต่งทำนองโดย 	พูนศักดิ์ จตุระบุล, อาทิวราห์ คงมาลัย และเรียบเรียงโดย บอดี้สแลม, พูนศักดิ์ จตุระบุล ออกจำหน่ายในวันที่ 26 สิงหาคม พ.ศ. 2550

**ที่มาของเพลง**
ที่มาของเพลงนั้น มาจากวันหนึ่งของการซ้อมดนตรี ที่ทุกคนพร้อมใจกันคิดอะไรไม่ค่อยออก ระหว่างพักซ้อม ตูน ได้หยิบกีต้าร์ขึ้นมาเล่นไปเรื่อยๆ ในจังหวะช้าๆ แบบอาร์แอนด์บี จน ยอด มือกีต้าร์ของวงได้ยินเข้าก็มาร่วมเล่นด้วย จากนั้น ปิ๊ด ก็เข้ามาสมทบ ตามมาด้วย ชัช เข้ามาตีกลองด้วยอีกคน กระทั่งสุดท้าย อ๊อฟ โปรดิวเซอร์ของอัลบั้ม เข้ามาบอกให้ ชัช ตีกลองแบบดิสโก้ จึงได้ออกมาเป็นเพลง ยาพิษ

**การตอบรับ**
เพลง ยาพิษ อันดับสูงสุดที่ 1 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 26 สิงหาคม พ.ศ. 2550 และอันดับ 6 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 30 กันยายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**รางวัล**

**อ้างอิง**
หมวดหมู่:เพลงไทยสากล
หมวดหมู่:เพลงของบอดี้สแลม
หมวดหมู่:เพลงที่ประพันธ์คำร้องโดยขจรเดช พรมรักษา
หมวดหมู่:เพลงที่ประพันธ์คำร้องโดยอาทิวราห์ คงมาลัย
หมวดหมู่:เพลงในปี พ.ศ. 2550
หมวดหมู่:ซิงเกิลในปี พ.ศ. 2550
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงโพสต์ฮาร์ดคอร์
หมวดหมู่:เพลงฮาร์ดร็อกไทย
พระไตรปิฎกฉบับซีเซี่ย

พระไตรปิฎกฉบับซีเซี่ย หรือ ฝานต้าจั้งจิง (蕃大藏經) เป็นหนึ่งในชุดพระไตรปิฎกภาษาจีน สร้างขึ้นในอาณาจักรซีเซี่ย สมัยพระเจ้าเหรินจง หรือเมื่อปีที่ 6 รัชสมัยต้าเต๋อแห่งราชวงศ์หยวน หรือ ค.ศ. 1302 มีจำนวนทั้งสิ้น 3620 ผูก พิมพ์ขึ้นจากอักษรซีเซี่ย แต่คาดว่าจำลองขึ้นจากพระไตรปิฎกฉบับไคเป่า (开宝藏) สมัยราชวงศ์ซ่ง ซึ่งเป็นพระไตรปิฎกฉบับพิมพ์ครบชุดฉบับแรกของโลก ปัจจุบันฉบับซีเซี่ยเหลือเพียงบางส่วนเท่านั้น 
แม้ว่าอาณาจักรซีเซี่ยจะถูกชาวมองโกลแห่งราชวงศ์หยวยนทำลายจนพินาศย่อยยับ แต่ยังเหลือพระไตรปิฏกชุดนี้ไว้ โดยชาวหยวนได้สืบทอดมาปรับปรุงให้ดีขึ้น และพิมพ์แพร่หลายต่อในศตวรรษที่ 14 ซึ่งอาณาจักรซีเซี่ยได้อันตรธานไปนานแล้ว และภาษาซีเซี่ย หรือภาษาตังกุต ก็ยังแทบไม่มีคนใช้ ปัจจุบันพระไตรปิฎกชุดนี้ ได้รับการศึกษาและเผยแพร่โดยนาย เอริก กรินสเตด (Eric Grinstead) ซึ่งถ่ายมาจากกรุงปักกิ่ง และเลนินกราด ผู้ที่ตีพิมพ์ฉบับนี้ที่กรุงนิวเดลี ประเทศอินเดีย เมื่อปี 1971 ในชื่อ พระไตรปิฏกฉบับตังกุต (The Tangut Tripitaka) บ้างก็เรียกว่า Mi Tripitaka 
ทั้งนี้ ชาวซีเซี่ย หรือชาวตังกุต (Tangut) เป็นชนชาติเชื้อสายทิเบต-พม่า อาศัยอยู่ทางตะวันตกเฉียงเหนือของจีน ระหว่างปี ค.ศ. 1038 - 1227 ชนชาตินี้ได้สถาปนาราชวงศ์ซีเซี่ย (西夏) หรืออาณาจักรไป๋เกาต้าเซี่ยกั๋ว (白高大夏國) คาบเกี่ยวกับราชวงศ์ซ่ง ราชวงศ์เหลียว และราชวงศ์หยวน ทั้ง 4 อาณาจักรนี้ แม้สถาปนาโดยคนต่างเชื้อชาติกัน แต่กับเนื่องเป็นหนึ่งในราชวงศ์ทางการตามประวัติศาสตร์จีนโบราณ อีกทั้ง ทั้ง 4 ราชวงศ์ยังอุปถัมภ์ศาสนาพุทธอย่างยิ่งยวดไม่แพ้กัน 
ผิดกันเพียงแต่ว่า ชาวซ่ง ชาวเหลียว และชาวหยวน ใช้ภาษาและอักษรจีนในการจารึกพระไตรปิฎก ขณะที่ชาวซีเซี่ยใช้ภาษาของตนเองในการจารึก เป็นภาษาที่คล้ายกับภาษาทิเบต แต่ใช้อักษรคล้ายจีน หากมีความซับซ้อนในเชิงการผสม ปัจจุบันมีนักวิชาการพยายามรื้อฟื้นภาษาตังกุตขึ้นมาเพื่อใช้งานด้านวิชาการ และมีการเผยแพร่สิ่งพิมพ์สมัยซีเซี่ยดังเช่น พระไตรปิฎกฉบับซีเซี่ยฉบับนี้

**อ้างอิง**

**บรรณานุกรม**
蕃大藏经 ใน http://baike.sogou.com/v71501375.htm;jsessionid=74636852C3C70A1F344DFEA6720E8197.n2
*国图藏西夏文文献的价值 ใน http://nx.cnr.cn/btwh/xxwh/200612/t20061206_504344398.html
*Denis C. et al. (1994). The Cambridge History of China, Vol. 6: Alien Regimes and Border States, 907-1368. Cambridge. Cambridge University Press
หมวดหมู่:พระไตรปิฎก
รักนี้มีค่าเพราะเธอ

"รักนี้มีค่าเพราะเธอ" เป็นเพลงจากอัลบั้มของ ธงไชย แมคอินไตย์, ดา เอ็นโดรฟิน, นิว-จิ๋ว และลุลา ในอัลบั้ม ขนนกกับดอกไม้ ตอน SECRET GARDEN ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 26 กันยายน พ.ศ. 2556 โดยเป็นเพลงใหม่หนึ่งเดียวในอัลบั้มขนนกกับดอกไม้ ตอน Secret Garden อัลบั้มพิเศษฉลองครบรอบ 30 ปี Gmm Grammy 
มิวสิกวิดีโอนี้ เผยแพร่ครั้งแรกเมื่อวันที่ 23 มีนาคม พ.ศ. 2557

**การตอบรับ**
เพลง รักนี้มีค่าเพราะเธอ ได้อันดับ 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 9 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงของธงไชย แมคอินไตย์
หมวดหมู่:เพลงของดา เอ็นโดรฟิน
หมวดหมู่:เพลงของนิว-จิ๋ว
หมวดหมู่:เพลงของลุลา
หมวดหมู่:ซิงเกิลในปี พ.ศ. 2556
หมวดหมู่:เพลงในปี พ.ศ. 2556
หมวดหมู่:เพลงบันทึกเสียงที่ผลิตโดยธีระปริญญ์ รัตนบุตร
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
บ๊อบบี้ เบอร์นา

บ๊อบบี้ เบอร์นา (Bobby Berna) หรือโรเบอร์โต เบร์นาร์เดซ (Roberto Bernardez) นักมวยสากลชาวฟิลิปปินส์ เกิดเมื่อ 19 พฤษภาคม พ.ศ. 2504 ที่ เมโทรมะนิลา ฟิลิปปินส์ สถิติการชก 38 ครั้ง ชนะ 31 (น็อค 17) เสมอ 1 แพ้ 6  

**ประวัติ**
เบอร์นาขึ้นชกมวยสากลครั้งแรกเมื่อ 13 สิงหาคม พ.ศ. 2522 ชนน็อค เบน ฮวนตา ยก 2 ที่ ฟิลิปปินส์ จากนั้น ขึ้นชกชนะรวด จนได้ครองแชมป์ฟิลิปปินส์รุ่นแบนตัมเวทเมื่อ 28 กุมภาพันธ์ พ.ศ. 2524  ชนะน็อค โรนาลโด ซูมาลิส ยก 11 ได้แชมป์มาครอง และป้องกันแชมป์ไว้ได้ 2 ครั้ง ต่อมา ได้ชิงแชมป์โลกรุ่นซูเปอร์แบนตัมเวท WBC ที่ว่างเมื่อ 15 มิถุนายน พ.ศ. 2526 แพ้น็อค ไฮเม การ์ซา ยก 2 ที่ สหรัฐ ชิงแชมป์ไม่สำเร็จแต่ในไฟต์ต่อมา เขาก็ได้ชิงแชมป์โลกรุ่นจูเนียร์เฟเธอร์เวท IBF ที่ว่างเมื่อ 4 ธันวาคม พ.ศ. 2526 ซึ่งเบอร์นาเป็นฝ่ายชนะน็อค ซุห์ ซุงอิน ได้ในยกที่ 10 ถึงถิ่นที่เกาหลีใต้ กลายเป็นแชมป์โลกคนแรกในรุ่นนี้ของสหพันธ์มวยนานาชาติ แต่พอป้องกันแชมป์ครั้งแรกเมื่อ 15 เมษายน พ.ศ. 2527 เบอร์นาให้ซุห์ขึ้นชกแก้มืออีกครั้ง แต่คราวนี้เขาเป็นฝ่ายแพ้น็อคไปในยกที่ 10 ที่เกาหลีใต้ เสียแชมป์ไป 
เบอร์นาได้ขึ้นชิงแชมป์โลกรุ่นเดิมคืนอีกครั้งเมื่อ 28 มิถุนายน พ.ศ. 2528 แต่ครานี้เขาแพ้น็อค คิม จีวอน ยก 4 ที่เกาหลีใต้ ไม่ได้แชมป์ หลังจากชิงแชมป์ไม่ได้ เบอร์นาหันไปชกมวยสากลที่ สหรัฐตั้งแต่ พ.ศ. 2529 เขาชกชนะติดต่อกันถึง 5 ครั้ง แต่ไม่มีโอกาสได้ชิงแชมป์ใดๆ หลังจากที่เขาชกแพ้น็อค อันเดร สมิธ ยก 2 เมื่อ 13 กันยายน พ.ศ. 2531 เขาก็แขวนนวมไป

**เกียรติประวัติ**
 แชมป์ฟิลิปปินส์รุ่นแบนตัมเวท (2524)- แชมป์โลกรุ่นจูเนียร์เฟเธอร์เวท IBF
** ชิง 4 ธันวาคม 2526 ชนะน็อค ซุห์ ซุงอิน ยกที่ 10 ที่เกาหลีใต้ 
** เสียแชมป์ 5 เมษายน 2527 แพ้น็อค ซุห์ ซุงอิน ยกที่ 10 ที่เกาหลีใต้- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์แบนตัมเวท WBC ที่ว่างเมื่อ 15 มิถุนายน 2526 แพ้น็อค ไฮเม การ์ซา ยก 2 ที่ สหรัฐ 
** ชิงแชมป์โลกรุ่นจูเนียร์เฟเธอร์เวท IBF เมื่อ 28 มิถุนายน 2528 แพ้น็อค คิม จีวอน ยก 4 ที่เกาหลีใต้

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:แชมป์มวยสากลประเทศฟิลิปปินส์
หมวดหมู่:แชมป์โลก IBF
หมวดหมู่:บุคคลจากเกซอนซิตี
อบ วสุรัตน์

นายอบ วสุรัตน์ เป็นนักธุรกิจชาวไทย เจ้าของกิจการบริษัทวิทยาคม ผู้แทนจำหน่ายเครื่องพิมพ์ดีดเรมิงตัน เป็นอดีตประธานสภาหอการค้าไทย และอดีตรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ อดีตรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์
เมื่อวันอาทิตย์ที่ 28 มีนาคม พ.ศ. 2536 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าโปรดกระหม่อมให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปพระราชทานเพลิงศพ นายอบ วสุรัตน์ ม.ป.ช., ม.ว.ม. ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**การทำงาน**
อบ วสุรัตน์ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ (12 พฤษภาคม พ.ศ. 2522 - 3 มีนาคม พ.ศ. 2523) และเป็นรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์ เมื่อวันที่ 7 พฤษภาคม พ.ศ. 2526 จนกระทั่งในเดือนกันยายน พ.ศ. 2528 เขาได้ขอลาออกจากตำแหน่ง ต่อมาเริ่มต้นเปิดกิจการบริษัทวิทยาคม เมื่อวันที่ 17 มิถุนายน พ.ศ. 2529
นายอบ วสุรัตน์ เคยเป็นรองหัวหน้าพรรคชาติประชาธิปไตย ที่มีพลเอกเกรียงศักดิ์ ชมะนันทน์ เป็นหัวหน้าพรรค

**เครื่องราชอิสริยาภรณ์**

**อ้างอิง**
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:รัฐมนตรีว่าการกระทรวงอุตสาหกรรมไทย
หมวดหมู่:พรรคชาติประชาธิปไตย (พ.ศ. 2525)
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย

วิศวกรรมศาสตร์
หมวดหมู่:บุคคลจากคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ศิษย์เก่าแบ่งตามสถาบันอุดมศึกษาในประเทศญี่ปุ่น

ญ
หมวดหมู่:บุคคลแบ่งตามสถาบันอุดมศึกษาในประเทศญี่ปุ่น
หมวดหมู่:ศิษย์เก่าแบ่งตามสถาบันอุดมศึกษาในสหราชอาณาจักร

หมวดหมู่:ศิษย์เก่าแบ่งตามสถาบันอุดมศึกษาในทวีปยุโรป
หมวดหมู่:ศิษย์เก่าแบ่งตามสถาบันอุดมศึกษาในประเทศอังกฤษ

หมวดหมู่:ศิษย์เก่าแบ่งตามสถาบันอุดมศึกษาในสหราชอาณาจักร
ประยูร จินดาศิลป์

ประยูร จินดาศิลป์ อดีตรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ อดีตสมาชิกวุฒิสภา และอดีตเหรัญญิกพรรคกิจสังคม

**ประวัติ**
ประยูร จินดาศิลป์ เกิดเมื่อวันที่ 25 มกราคม พ.ศ. 2469 เป็นชาวจังหวัดเชียงใหม่ จบการศึกษาจากโรงเรียนเตรียมอุดมศึกษา รุ่น 6 รุ่นเดียวกับเชาวน์ ณศีลวันต์, ณัฐ ภมรประวัติ, เติมศักดิ์ กฤษณามระ, ประกายเพชร อินทุโสภณ, ปรีดา พัฒนถาบุตร, สวัสดิ์ โชติพานิช และอนันต์ กรุแก้ว และระดับปริญญาตรี จากคณะพาณิชยศาสตร์และการบัญชี จุฬาลงกรณ์มหาวิทยาลัย รุ่นที่ 7

**การทำงาน**
ประยูร จินดาศิลป์ ได้รับแต่งตั้งเป็นสมาชิกวุฒิสภา แทนพลเอก ทวิช เสนีย์วงศ์ ณ อยุธยา เมื่อปี พ.ศ. 2519 ต่อมาในปี พ.ศ. 2526 ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ได้รับแต่งตั้งเมื่อวันที่ 7 พฤษภาคม พ.ศ. 2526 จนกระทั่งได้ลาออกจากตำแหน่งพร้อมกับนายโกศล ไกรฤกษ์ รัฐมนตรีว่าการกระทรวงพาณิชย์ เมื่อวันที่ 15 มกราคม พ.ศ. 2529
ประยูร จินดาศิลป์ เคยร่วมงานการเมืองกับพรรคกิจสังคม และรับตำแหน่งเป็นเหรัญญิกพรรค

**ถึงแก่อนิจกรรม**
ประยูร จินดาศิลป์ ถึงแก่กรรมเมื่อวันที่ 26 กุมภาพันธ์ พ.ศ. 2555 อายุ 86 ปี

**เครื่องราชอิสริยาภรณ์**

**อ้างอิง**
หมวดหมู่:นักการเมืองจากจังหวัดเชียงใหม่
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคกิจสังคม
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:บุคคลแบ่งตามสถาบันอุดมศึกษาในทวีปยุโรป

หมวดหมู่:บุคคลแบ่งตามสถาบันอุดมศึกษา
หมวดหมู่:บุคคลแบ่งตามสถานศึกษาในทวีปยุโรป
เทศบาลตำบลสวนขัน

เทศบาลตำบลสวนขัน มีพื้นที่ประมาณ 62.39 ตารางกิโลเมตร อยู่ห่างจากที่ว่าการอำเภอช้างกลาง 5 กิโลเมตร

**ประวัติ**
เดิมตำบลสวนขันเป็นชื่อหมู่บ้านหนึ่งในเขตการปกครองของตำบลละอาย อำเภอฉวาง จังหวัดนครศรีธรรมราช และทางกระทรวงมหาดไทยได้พิจารณาให้แยกเขตการปกครองออกมาจากตำบลละอายมาตั้งเป็นตำบลสวนขันและเมื่ออำเภอฉวางเดิม เป็นอำเภอที่มีอาณาเขตกว้างขวางมาก และมี ประชากรจำนวนมากการคมนาคมติดต่อระหว่างที่อยู่ของราษฎรกับอำเภออยู่ห่างไกลกันมากทำให้ยากแก่การให้บริการแก่ประชาชนอย่างทั่วถึงและรวดเร็ว ดังนั้นเพื่อประโยชน์ในการปกครองและอำนวยความสะดวกแก่ประชาชนกระทรวงมหาดไทยจึงได้แบ่งท้องที่อำเภอฉวาง จังหวัดนครศรีธรรมราช ออกเป็น 3 ตำบล คือ ตำบลช้างกลาง ตำบลสวนขัน และตำบลหลักช้าง โดยตั้งเป็นกิ่งอำเภอช้างกลาง เมื่อวันที่ 15 กรกฎาคม 2539 โดยมีเนื้อที่ 236.3
สำหรับตำบลสวนขัน เป็นตำบลหนึ่งในเขตการปกครองของอำเภอช้างกลาง มีเนื้อที่ทั้งสิ้น 62.39 ตารางกิโลเมตร หรือประมาณ 38,993 ไร่ ประกอบด้วย 9 หมู่บ้าน คือ บ้านสวนขัน , บ้านเทพรัตนา ,บ้านยางในลุ่ม , บ้านน้ำน้อย , บ้านไทรงาม , บ้านคลองปีกเหนือ , บ้านนายน , บ้านหนองเหรียง , และบ้านจอมทอง
องค์การบริหารส่วนตำบลสวนขัน เป็นองค์การบริหารส่วนตำบล ขนาดเล็ก จัดตั้งตามประกาศกระทรวงมหาดไทย ลงวันที่ 16 ธันวาคม 2539 องค์การบริหารส่วนตำบลสวนขัน จึงเป็นหน่วยการปกครองส่วนท้องถิ่นที่ขึ้นตรงต่อกิ่งอำเภอช้างกลาง ตั้งแต่บัดนั้นเป็นต้นมา

**ภูมิศาสตร์**
เทศบาลตำบลหลักช้าง ตั้งอยู่ทางทิศตะวันตกขอตัวเมืองนครศรีธรรมราช- ทิศเหนือ ติดต่อ องค์การบริหารส่วนตำบลละอาย อำเภอฉวาง จังหวัดนครศรีธรรมราช- ทิศใต้ ติดต่อ องค์การบริหารส่วนตำบลช้างกลาง อำเภอช้างกลาง จังหวัดนครศรีธรรมราช- ทิศตะวันออก ติดต่อ องค์การบริหารส่วนตำบลกำโลน อำเภอลานสกา จังหวัดนครศรีธรรมราช- ทิศตะวันตก ติดต่อ เทศบาลตำบลจันดี อำเภอฉวาง จังหวัดนครศรีธรรมราช

**ภูมิประเทศ**
ลักษณะภูมิประเทศ โดยทั่วไปมีสภาพทั่วไปเป็นที่ราบเชิงเขา ประกอบด้วยป่าไม้ และภูเขา ลักษณะดิน ที่ราบสูงเนื้อหยาบ ที่ต่ำเนื้อดินละเอียด สภาพทางกายภาพเป็นภูเขา 1 ส่วน ที่ราบสูง 1 ส่วน มีแหล่งของต้นน้ำลำธารหลายสายที่เหมาะสำหรับการทำสวนผลไม้ และพัฒนาเป็นแหล่งท่องเที่ยว

**ภูมิอากาศ**
ลักษณะทั่วไปภูมิอากาศของตำบลสวนขัน จัดอยู่ในประเภทที่อยู่ภายใต้อิทธิพลของลมมรสุมตะวันออกเฉียงเหนือและลมมรสุมตะวันตกเฉียวใต้ ทำให้มีลักษณะฤดุกาล 2 ฤดู คือ- ฤดูร้อน ช่วงเดือน กุมภาพันธ์ - เดือน พฤษภาคม- ฤดูฝน ช่วงเดือน มิถุนายน - เดือนมกราคม

**การแบ่งเขตการปกครอง**
ตำบลสวนขัน เป็นตำบลหนึ่งในเขตการปกครองของอำเภอช้างกลาง ประกอบด้วย 9 หมู่บ้าน คือ - ชุมชนบ้านสวนขัน- ชุมชนบ้านเทพรัตนา- ชุมชนบ้านยางในลุ่ม- ชุมชนบ้านน้ำน้อย- ชุมชนบ้านไทรงาม- ชุมชนบ้านคลองปีกเหนือ- ชุมชนบ้านนายน- ชุมชนบ้านหนองเหรียง- ชุมชนบ้านจอมทอง

**สถานศึกษา**
 โรงเรียนสังกัดสำนักงานการประถมศึกษาแห่งชาติ จำนวน 4 แห่ง- โรงเรียนสังกัดสำนักงานคณะกรรมการการศึกษาเอกชน จำนวน 1 แห่ง- ศูนย์พัฒนาเด็กเล็ก จำนวน 1 ศูนย์- ศูนย์บริการการศึกษานอกโรงเรียน จำนวน 1 แห่ง

**วัด**
 วัด จำนวน 2 แห่ง

**สถานพยาบาล**
 สถานีอนามัยประจำตำบล 2 แห่ง

**อ้างอิง**
สวนขัน
สวนขัน
หมวดหมู่:อำเภอช้างกลาง
วิดีโอเกมบอต

วิดีโอเกมบอต หรือ เกมบอต เป็นโปรแกรมอัตโนมัติที่ทำหน้าที่ในเกม โดยประพฤติตัวเหมือนผู้เล่นคนอื่น โดยในบางครั้งทางผู้จัดทำเกมจัดไว้ เพื่อไว้ช่วยเหลือหรือตอบคำถามผู้ใช้ทั่วไป และในบางครั้งผู้ใช้เองจะใช้บอตประเภทนี้ เล่นเกมแทนตัวผู้เล่นเอง โดยให้คอมพิวเตอร์ประมวลผลและผู้ใช้เฝ้าดูบอตเล่นเกมแทน
หมวดหมู่:บอต
หมวดหมู่:การเล่นวิดีโอเกม
หมวดหมู่:การพัฒนาวิดีโอเกม
หมวดหมู่:ซอฟต์แวร์เครือข่ายที่ใช้พื้นฐานจากอินเทอร์เน็ตโพรโทคอล

หมวดหมู่:อินเทอร์เน็ตโพรโทคอล
หมวดหมู่:ซอฟต์แวร์อรรถประโยชน์แบ่งตามประเภท
หมวดหมู่:การสื่อสารที่มีคอมพิวเตอร์เป็นสื่อกลาง

หมวดหมู่:บริการออนไลน์
หมวดหมู่:คอมพิวเตอร์กับสังคม
หมวดหมู่:การสื่อสารแบ่งตามประเภท
หมวดหมู่:การคุยออนไลน์

หมวดหมู่:บริการออนไลน์
หมวดหมู่:การสื่อสารที่มีคอมพิวเตอร์เป็นสื่อกลาง
หมวดหมู่:โพรโทคอลชั้นโปรแกรมประยุกต์
หมวดหมู่:ระบบส่งข้อความทันที

หมวดหมู่:โพรโทคอลชั้นโปรแกรมประยุกต์
หมวดหมู่:เว็บเซอร์วิซ
หมวดหมู่:การสื่อสารที่มีคอมพิวเตอร์เป็นสื่อกลาง
หมวดหมู่:เทคโนโลยีตามเวลาจริง
หมวดหมู่:ไคลเอนต์ระบบส่งข้อความทันที

หมวดหมู่:ระบบส่งข้อความทันที
หมวดหมู่:กรุ๊ปแวร์
หมวดหมู่:ซอฟต์แวร์เชิงสังคม
วัดปราโมทย์

วัดปราโมทย์ เป็นวัดในพระพุทธศาสนา สังกัดมหานิกาย ตั้งอยู่ที่ตำบลบ้านปราโมทย์ อำเภอบางคนที จังหวัดสมุทรสงคราม ตั้งมาประมาณ 100 ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณบ้านปราโมทย์ 

**ประวัติ**
ตั้งเมื่อ 2441 เดิมชื่อวัดโรงหวี จากหลักฐานหนังสือพระราชทานวิสุงคามสีมาอุโบสถหลังเก่าเมื่อ พ.ศ. 2421 ปรากฏว่า สร้างในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 วัดปราโมทย์ได้รับการบูรณะและพัฒนามาโดยตลอด ได้รับพระราชทานวิสุงคามสีมาเมื่อ พ.ศ. 2496

**เจ้าอาวาส**
มีเจ้าอาวาสนับแต่ก่อตั้งวัดมาจำนวน 7 รูป
*1) หลวงพ่อฤกษ์
*2) หลวงพ่อเมือง
*3) หลวงพ่อตุ๊ย
*4) หลวงพ่อพลบ (พระครูอุดมสุตกิจ)
*5) หลวงพ่อสุย (พระครูปราโมทย์สมุทรคุณ รูปที่ 1)
*6) พระครูปราโมทย์สมุทรคุณ รูปที่ 2 (พีระ) พ.ศ. 2522-2545
*7) พระครูปลัดบุญเลิศ เตชปญฺโญ (นามปัจจุบัน พระครูปราโมทย์ปัญญาวัฒน์ ตำแหน่งการปกครองคณะสงฆ์ เจ้าคณะอำเภอบางคนที) พ.ศ. 2545-ปัจจุบัน

**ศาสนาสถานในวัด**
1) อุโบสถ กว้าง 8 เมตร ยาว 25.70 เมตร สร้างเมื่อ พ.ศ. 2496 เป็นอาคารคอนกรีตเสริมเหล็กทรงไทย หน้าบันทองลายไทยเทพพนม ซุ้มหน้าต่างลายไทย ปูชนียวัตถุ มีพระประธานประจำอุโบสถ 1 องค์ พร้อมพระอัครสาวก
*2) ศาลาการเปรียญ กว้าง 12 เมตร ยาว 30 เมตร สร้างเมื่อ พ.ศ. 2497 เป็นอาคารคอนกรีตเสริมเหล็ก
*3) หอสวดมนต์ กว้าง 10 เมตร ยาว 24 เมตร สร้างเมื่อ พ.ศ. 2513 เป็นอาคารไม้ 2 ชั้น
*4) กุฏิสงฆ์ จำนวน 4 หลัง เป็นอาคารไม้ 1 หลัง ครึ่งตึกไม้ 2 หลัง และตึก 1 หลัง
*5) วิหาร 1 หลัง รูป 8 เหลี่ยม เป็นอาคารคอนกรีตเสริมเหล็ก นอกจากนี้ยังมี พระพุทธรูปปั้นปางพระศรีอารีย์ขนาดตักกว้าง 4.12 เมตร ยาว 4.32 เมตร ราษฎรในหมู่บ้านเรียก “หลวงพ่อโต”
*6) วิหารพระครูอุดมสุตกิจ
*7) หอพระไตรปิฎกกลางน้ำ เป็นหอโบราณ 
*8) พลับพลาจตุรมุขประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัวตำหนักรัชกาลที่ 5
*9) ฌาปนสถาน
*10) หอระฆัง 
*11) พิพิธภัณฑ์เรือนไทยไม้แฝดคู่
*12) ห้องน้ำห้องสุขา
*13) ศาลาเจ้าแม่ตะเคียนทอง 1 หลัง
*14) ศาลาท่าน้ำ 2 หลัง
*15) หอกระจายเสียง
*16) ถังเก็บน้ำวัดปราโมทย์
*17) ศาลาปฏิบัติธรรมประจำจังหวัดสมุทรสงครามแห่งที่ 14
*18) กำแพงวัด
*19) แผนกวัตถุมงคลของวัด
*20) พระประธานอุโบสถ์ “พระอินทร์ประเสริฐ” อายุ 300 กว่าปี

**กิจกรรมในวัด**
กิจกรรมตามโอกาสวันสำคัญทางพระพุทธศาสนา
*1) วันปีใหม่
*2) วันสงกรานต์
*3) เวียนเทียนวันคัญทางพระพุทธศาสนา เช่น วันวิสาขบูชา วันมาฆบูชา และวันอาสาฬหบูชา
*4) วันเฉลิมพระชนมพรรษา 12 สิงหา และ 5 ธันวาคม ทุกปี
*5) วันทำบุญอดีตเจ้าอาวาส
*6) งานประจำปีปิดทองหลวงพ่อโต
*7) งานทำบุญตักบาตร รักษาศีล ทุกวันพระ 8, 14 และ 15 ค่ำ ตลอดปี
*8) วันลอยกระทง
*9) งานสอบธรรมสนามหลวงประจำอำเภอบางคนที
*10) งานสอบธรรมศึกษาสนามหลวงประจำอำเภอบางคนที

**แหล่งข้อมูลอื่น**
 สำนักงานพระพุทธศาสนาจังหวัดสมุทรสงคราม- สำนักงานเจ้าคณะจังหวัดสมุทรสงคราม- สำนักงานวัฒนธรรมจังหวัดสมุทรสงคราม- สำนักงานเจ้าคณะอำเภอบางคนที จังหวัดสมุทรสงคราม- เพจ : หลวงพ่อโตวัดปราโมทย์วัดปราโมทย์ https://www.facebook.com/watpramote/
ปราโมทย์
หมวดหมู่:โบราณสถานในจังหวัดสมุทรสงคราม
หมวดหมู่:การแจกจ่ายซอฟต์แวร์เสรี

หมวดหมู่:โครงการซอฟต์แวร์เสรี
หมวดหมู่:ซอฟต์แวร์เสรี
หมวดหมู่:การแจกจ่ายซอฟต์แวร์
หมวดหมู่:แพลตฟอร์มการแจกจ่ายซอฟต์แวร์
บุญเทียม เขมาภิรัตน์

รองศาสตราจารย์ นายแพทย์ บุญเทียม เขมาภิรัตน์ อดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ และอดีตสมาชิกสภาผู้แทนราษฎรกรุงเทพมหานคร 4 สมัย สังกัดพรรคประชากรไทย

**ประวัติ**
บุญเทียม เขมาภิรัตน์ เกิดเมื่อวันที่ 14 กุมภาพันธ์ พ.ศ. 2481 สำเร็จการศึกษาชั้นประถมที่โรงเรียนไตรรัตน์ศึกษา ชั้นมัธยมปีที่ 6 ที่โรงเรียนวัดสุทธิวราราม ศึกษาต่อมัธยม 8 ที่โรงเรียนเตรียมอุดมศึกษา จากนั้น พ.ศ. 2500	 ศึกษาต่อชั้นเตรียมแพทยศาสตร์ จุฬาลงกรณ์มหาวิทยาลัย และวิชาการแพทย์ที่คณะแพทยศาสตร์โรงพยาบาลจุฬาลงกรณ์ ในปี พ.ศ. 2506 ศึกษาต่อที่ประเทศสหรัฐอเมริกา เพื่อเป็นผู้เชี่ยวชาญทางด้านโสตร ศอ นาสิก (หู คอ จมูก) จนได้รับประกาศนียบัตรเป็นผู้เชี่ยวชาญด้านโสตร ศอ นาสิก (American Board Certified Fellow Otolarngology) ในปี 2511 และ พ.ศ. 2512 ศึกษาต่อทางโสตรวิทยา (Otology) ที่ Bayler College Of Medicine ,Houston Texas

**การทำงาน**

**งานแพทย์**
นายแพทย์บุญเทียม เริ่มรับราชการเป็นแพทย์ฝึกหัด โรงพยาบาลจุฬาลงกรณ์ ในปี พ.ศ. 2505 ในปีต่อมาจึงเข้าทำงานที่ Trumbull Memorial Hospital Woren Ohio และเป็นแพทย์ประจำบ้าน (ศัลยกรรม) ที่ Long Island College of Medicine, New York, ในปี พ.ศ. 2507 กระทั่งในปี พ.ศ. 2512 จึงได้	กลับมาที่ประเทศไทยและได้เข้าทำงานเป็นอาจารย์แพทย์ โรงพยาบาลรามาธิบดี

**สมาชิกสภาผู้แทนราษฎร**
บุญเทียม เขมาภิรัตน์ ได้ร่วมกับนายสมัคร สุนทรเวช จัดตั้งพรรคประชากรไทย และลงสมัครรับเลือกตั้ง จนได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคประชากรไทย เป็นสมัยแรก และได้รับเลือกตั้งอีก 3 ครั้งต่อมาคือ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526, การเลือกตั้งสมาชิกสภาผู้แทนราษฎรกรุงเทพมหานคร เขต 3 แทนตำแหน่งที่ว่าง พ.ศ. 2530 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 โดยไม่ย้ายสังกัดพรรคการเมือง

**รัฐมนตรี**
ในปี พ.ศ. 2526 นายแพทย์บุญเทียม ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ (ครม.43) ได้รับแต่งตั้งเมื่อวันที่ 7 พฤษภาคม พ.ศ. 2526

**สมัครรับเลือกตั้งผู้ว่าราชการกรุงเทพมหานคร**
ในการเลือกตั้งผู้ว่าราชการกรุงเทพมหานคร พ.ศ. 2535 นายแพทย์บุญเทียม ได้ลงสมัครรับเลือกตั้งโดยไม่สังกัดพรรคการเมือง (ส่วนพรรคประชากรไทย ส่งผู้สมัครคือ พล.อ.อ.สมมต สุนทรเวช) แต่ได้รับคะแนนเสียง 2,943 คะแนน ไม่ได้รับเลือกตั้ง

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:แพทย์ชาวไทย
หมวดหมู่:อาจารย์คณะแพทยศาสตร์
หมวดหมู่:รองศาสตราจารย์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคประชากรไทย
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์
หมวดหมู่:บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ความมั่นคงของเครือข่ายคอมพิวเตอร์

หมวดหมู่:เครือข่ายคอมพิวเตอร์
หมวดหมู่:ความมั่นคงของระบบคอมพิวเตอร์
หมวดหมู่:สงครามไซเบอร์
ชาวเปรู

ชาวเปรู (Peruanos) คือพลเมืองหรือผู้ที่สืบเชื้อสายมาจากประเทศเปรู ประชากรเปรูลดลงจากประมาณ 5–9 ล้านคนในช่วงทศวรรษ 1520 เหลือประมาณ 600,000 คนในปี ค.ศ. 1620 สาเหตุหลักมาจากโรคติดต่อ  มีการอพยพของชาวสเปนและชาวแอฟริกาเข้ามาเป็นจำนวนมากในปี ค.ศ. 1532 ภายใต้การปกครองของจักรวรรดิสเปน โดยมีการผสมผสานข้ามเชื้อชาติอย่างกว้างขวางกับชาวพื้นเมืองเปรู รวมถึงยังมีการอพยพของคนยุโรป (โดยเฉพาะจากสเปน อิตาลี เยอรมนี ฝรั่งเศส โครเอเชีย โปรตุเกส และบริติชไอลส์) และในปลายศตวรรษที่ 19 มีการอพยพของชาวจีนและชาวญี่ปุ่นเข้ามาเป็นจำนวนมาก

**อ้างอิง**

ป
คิงคีย์ 100

คิงคีย์ 100 (京基100, Kingkey 100, The KK100) หรืออาคาร KK100 และศูนย์การเงินคิงคีย์ คือตึกระฟ้าแห่งหนึ่งสูง 100 ชั้น ในเมืองเชินเจิ้น มณฑลกวางตุ้ง ประเทศจีน อาคารตั้งอยู่ในเขตหลูฮู (Luohu) ทางด้านตะวันออกของเมืองเชินเจิ้น โดยห่างประมาณ 1 กิโลเมตรจากเขตแดนไปทางเหนือ ระหว่างจีนแผ่นดินใหญ่และฮ่องกง ซึ่งบริเวณนี้ถูกเรียกบ่อยครั้งว่าเป็น "เขตการเงิน" ของเชินเจิ้น
ตัวอาคารมีการใช้งานแบบผสม ด้วยความสูง 441.8 เมตร (1,449) ฟุต โดยใช้เป็นพื้นที่สำนักงานและโรงแรม จำนวน 68 ชั้นแรก ซึ่งมีพื้นที่ 173,000 ตารางเมตร ถูกใช้งานเป็นสำนักงานเกรด A และอีก 22 ชั้น พื้นที่ 35,000 ตารางเมตร ถูกใช้เป็นโรงแรมธุรกิจระดับ 6 ดาว และอีก 4 ชั้น จัดเป็นสวนและภัตตาคารต่างๆ คิงคีย์ 100 ยังมีจุดเชื่อมต่อกับห้างสรรพสินค้าเคเค (KK Mall) ซึ่งเปิดเมื่อวันที่ 26 พฤศจิกายน ค.ศ. 2010 ซึ่งมีร้านค้าแบรนด์หรู ร้านอาคาร และซุปเปอร์มาเก็ต ห้างเคเคยังมีเป็นที่ตั้งของโรงภาพยนตร์ระบบ IMAX แห่งแรกของเมืองเชินเจิ้น โรงแรมเซนต์ รีจิส ครอบครอบพื้นที่ระหว่างชั้น 75-98 ซึ่งเปิดในเดือนกันยายน ค.ศ. 2011 ในปัจจุบันเป็นอาคารที่สูงที่สุดในเชินเจิ้น อันดับที่ 5 ของจีน และอันดับที่ 14 ของโลก

**สมุดภาพ**

**ดูเพิ่ม**
 ตึกระฟ้า- รายชื่อตึกที่สูงที่สุดในโลก- รายชื่อตึกที่สูงที่สุดในเชินเจิ้น

**อ้างอิง**
หมวดหมู่:สิ่งก่อสร้างตั้งแต่ พ.ศ. 2554
หมวดหมู่:สิ่งก่อสร้างในเชินเจิ้น
หมวดหมู่:ตึกระฟ้าในประเทศจีน
สหสาธารณรัฐอาหรับ

สหสาธารณรัฐอาหรับ (الجمهورية العربية المتحدة al-Jumhūriyyah al-ʿArabiyyah al-Muttaḥidah) เป็นสหภาพทางการเมืองอายุสั้นระหว่าง อียิปต์ และ ซีเรีย การรวมตัวกันเริ่มต้นเมื่อ พ.ศ. 2501 และซีเรียแยกตัวออกไปใน พ.ศ. 2504 อียิปต์ยังคงเรียกตัวเองว่าสหสาธารณรัฐอาหรับจนถึง พ.ศ. 2514 ประธานาธิบดีคือ ญะมาล อับดุนนาศิร ในช่วงแรกของการรวมตัว รัฐนี้ได้เข้าเป็นสมาชิกใน สหรัฐอาหรับ ซึ่งเป็นการรวมตัวเป็นสมาพันธ์กับ  เยเมนเหนือ

**อ้างอิง**

**แหล่งข้อมูลอื่น**
  Encyclopedia.com-  Syria: A Country Study
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในทวีปแอฟริกา
หมวดหมู่:รัฐสิ้นสภาพในตะวันออกกลาง
อ
หมวดหมู่:อดีตรัฐสมาชิกสหประชาชาติ
หมวดหมู่:รัฐและดินแดนที่ก่อตั้งในปี พ.ศ. 2501
หมวดหมู่:สิ้นสุดในปี พ.ศ. 2514
หมวดหมู่:ฉนวนกาซา
หมวดหมู่:สหสาธารณรัฐ
อ
ดาวน์โหลดทูโดเนต

ดาวน์โหลดทูโดเนต (Download to Donate) เป็นโครงการของมิวสิกฟอร์รีลีฟ เป็นองค์กรที่ไม่แสวงหากำไรที่จัดตั้งขึ้นโดย ลิงคินพาร์ก ในปี พ.ศ. 2548 เพื่อช่วยเหลือผู้ประสบภัยจากภัยภัยพิบัติทางธรรมชาติ โครงการนี้ได้ออกจำหน่ายอัลบั้มรวบรวมไปแล้วสามชุด ได้แก่ เหตุการณ์แผ่นดินไหวในเฮติ พ.ศ. 2553 สองชุด และแผ่นดินไหวและคลื่นสึนามิในโทโฮะกุ พ.ศ. 2554 หนึ่งชุด โดยให้ศิลปินต่างๆ ได้มีส่วนร่วมในการทำผลงานเพลงเพื่อนำมารวบรวมเป็นอัลบั้ม แล้วให้คนที่อยากมีส่วนร่วมในการสนับสนุนโครงการนี้ดาวน์โหลดเพลงในอัลบั้ม หรือจะบริจาคเงินอย่างเดียวก็ได้ ซึ่งเงินที่ได้จะนำไปบรรเทาทุกข์ผู้ประสบภัย

**ดาวน์โหลดทูโดเนตฟอร์เฮติ**
ดาวน์โหลดทูโดเนตฟอร์เฮติ (Download to Donate for Haiti) เป็นอัลบั้มรวมเพลงโดยองค์กรมิวสิกฟอร์รีลีฟ ซึ่งดำเนินงานร่วมกับมูลนิธิสหประชาชาติ องค์การที่อยู่อาศัยเพื่อมนุษยชาติสากล และเดฟแมทธิวส์แบนด์ เพื่อจัดหาอาหาร น้ำ อุปกรณ์การแพทย์ และที่อยู่อาศัยอย่างยั่งยืนสำหรับผู้ที่รับผลกระทบจากแผ่นดินไหวในเฮติ พ.ศ. 2553 ไมค์ ชิโนดะ และ เอนรีเก อีเกลเซียส ได้ส่งเสริมการรวบรวมเพลงในแลร์รีคิงไลฟ์ ได้ยอดจำหน่ายประมาณ 270,000 ดอลลาร์สหรัฐกับ 115,000 ดาวน์โหลด

**ดาวน์โหลดทูโดเนตฟอร์เฮติ V2.0**
ดาวน์โหลดทูโดเนตฟอร์เฮติ V2.0 (Download to Donate for Haiti V2.0) เป็นอัลบั้มรวมเพลงที่เป็นเหมือนภาคต่อของอัลบั้มดาวน์โหลดทูโดเนตฟอร์เฮติ เพื่อช่วยเหลือผู้ประสบภัยจากเหตุการณ์แผ่นดินไหวในเฮติ พ.ศ. 2553 แต่อัลบั้มได้ออกจำหน่ายในวันที่ 11 มกราคม พ.ศ. 2554 โดยมีบางเพลงจากอัลบั้มแรก ดาวน์โหลดทูโดเนตฟอร์เฮติ มารวมอยู่ในอัลบั้มนี้ด้วย โดยทำยอดเงินบริจาคได้มากกว่า 26,000 ดอลล่าร์สหรัฐ

**ดาวน์โหลดทูโดเนต: สึนามิรีลีฟ**
ดาวน์โหลดทูโดเนต: สึนามิรีลีฟ (Download to Donate: Tsunami Relief บางครั้งเรียกว่า Download to Donate for Japan) เป็นอัลบั้มรวมเพลงโดยองค์กรมิวสิกฟอร์รีลีฟ เพื่อช่วยเหลือผู้ประสบภัยจากเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 อัลบั้มออกจำหน่ายในวันที่ 22 มีนาคม พ.ศ. 2554

**อ้างอิง**

**แหล่งข้อมูลอื่น**
  เว็บไซต์ของมิวสิกฟอร์รีลีฟ date=2011-03-17 -  เว็บไซต์อย่างเป็นทางการของดาวน์โหลดทูโดเนต date=2020-01-27 -  ดาวน์โหลดทูโดเนต: สึนามิรีลีฟ date=2011-06-12 -  ดาวน์โหลดทูโดเนตฟอร์เฮติในช่องยูทูบของ Causecast
หมวดหมู่:อัลบั้มรวบรวมในปี พ.ศ. 2553
สหพันธรัฐอาหรับ

สหพันธรัฐอาหรับฮัชไมต์ (Hashemite Arab Federation) หรือ สหพันธรัฐอาหรับ (Arab Federation) เป็นรัฐอายุสั้นซึ่งก่อตั้งเมื่อ พ.ศ. 2501 ระหว่างราชอาณาจักรอิรักและจอร์แดน สหพันธรัฐได้ตั้งขึ้นเมื่อ 14 กุมภาพันธ์ พ.ศ. 2501 เมื่อพระเจ้าฟัยศ็อลที่ 2 แห่งอิรักและสมเด็จพระราชาธิบดีฮุสเซนแห่งจอร์แดน พระญาติของพระองค์ได้ตกลงรวมราชอาณาจักรฮัชไมต์ทั้งสองแห่งเข้าด้วยกันเพื่อเป็นการตอบสนองต่อการรวมตัวกันของอียิปต์และซีเรียเป็นสหสาธารณรัฐอาหรับ สหพันธรัฐนี้มีอายุเพียง 6 เดือน โดยสลายตัวลงเมื่อ 2 สิงหาคม พ.ศ. 2501 หลังจากพระเจ้าฟัยศ็อลที่ 2 ถูกรัฐประหารในวันที่ 14 กรกฎาคม พ.ศ. 2501
หมวดหมู่:รัฐสิ้นสภาพในทวีปเอเชีย
แล้วเราจะได้รักกันไหม

"แล้วเราจะได้รักกันไหม" เป็นเพลงประกอบละครโทรทัศน์ซีรีส์ฟอร์มยักษ์เรื่อง ไรซิงซัน ตอน รอยฝันตะวันเดือด ประพันธ์คำร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย นวโกเมศ เกรียงไกร ขับร้องโดยณเดชน์ คูกิมิยะ และ อุรัสยา เสปอร์บันด์ เป็นการจับไมค์ร้องเพลงร่วมกันครั้งแรกของ ณเดชน์และญาญ่า เป็นการประสานสองพลังเสียง ระหว่างหนึ่งเสียงนุ่มอบอุ่น และหนึ่งเสียงใสซึ้ง สร้างสีสันใหม่ๆให้กับทั้งคู่
มิวสิกวีดิโอเพลงนี้เผยแพร่ครั้งแรกในวันที่ 14 สิงหาคม พ.ศ. 2557 โดยเนื้อหาเพลงนั้นพูดถึงคนปากไม่ตรงกับใจ ไม่กล้าบอกความรู้สึกที่แท้จริงออกมา ทั้งที่หัวใจเต็มไปด้วยความรักที่ยิ่งใหญ่ จริงจัง บอกเล่าความขัดแย้งของปากกับใจได้เป็นอย่า­งดี
เพลงนี้ได้รับรางวัลเพลงประกอบละครแห่งปี จากงานจีเมมเบอร์ อวอร์ด และได้รับรางวัลเพลงยอดนิยมจาก 3 สถาบันรางวัล

**การตอบรับ**
เพลง "แล้วเราจะได้รักกันไหม" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี  

**ชาร์ต**

**รางวัล**

**อ้างอิง**
หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยณรงค์วิทย์ เตชะธนะวัฒน์
หมวดหมู่:ซิงเกิลในสังกัดแชนเดอเลียร์มิวสิก
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดจีเอ็มเอ็ม แกรมมี่
ช่องมองภาพ

ไฟล์:Nikon_D90_Viewfinder.JPG|thumb| ช่องมองภาพของกล้อง Nikon D90
ช่องมองภาพ (finder) เป็นหน้าต่างสำหรับส่องดูภาพในกล้องถ่ายภาพเพื่อทำการกำหนดองค์ประกอบและโฟกัสด้วยตาก่อนถ่ายภาพจริงลงบนฟิล์มหรือเซนเซอร์รูปภาพ มีหลายประเภทขึ้นอยู่กับประเภทของกล้อง
ในกล้องฟิล์มแบบดั้งเดิมเช่นกล้องสะท้อนภาพเลนส์เดี่ยวจะอาศัยการสะท้อนด้วยกระจก โดยมีกระจกสำหรับทำการสะท้อนแสงไปยังช่องมองภาพ
สำหรับกล้องดิจิทัลบางรุ่นเช่นกล้องดีเอสแอลอาร์มีช่องมองภาพแบบสะท้อนกระจก ในขณะที่กล้องบางรุ่นมีช่องมองภาพอิเล็กทรอนิกส์ซึ่งใช้ภาพที่ผ่านเข้าเซนเซอร์รูปภาพเป็นภาพตัวอย่างและส่งออกไปยังหน้าจอภาพ กล้องแบบนั้นมักถูกเรียกว่ากล้องไร้กระจก
หมวดหมู่:เทคโนโลยีหน่วยแสดงผล
หมวดหมู่:กล้องถ่ายภาพ
องค์การบริหารส่วนตำบลท่าไร่

องค์การบริหารส่วนตำบลท่าไร่  ตำบลท่าไร่ เป็นตำบลหนึ่งในจำนวน 13 ตำบลของอำเภอเมืองนครศรีธรรมราช ได้ยกฐานะเป็นองค์การบริหารส่วนตำบลเมื่อวันที่ 19 มีนาคม 2539 ซึ่งเป็นองค์กรปกครองส่วนท้องถิ่น มีฐานะเป็น นิติบุคคล อยู่ห่างจากที่ว่าการอำเภอเมืองนครศรีธรรมราช ไปทางทิศตะวันออก ประมาณ 13 กิโลเมตร การคมนาคมติดต่อระหว่าง ตำบล อำเภอ และจังหวัด รวมทั้งการคมนาคมภายในหมู่บ้าน ทางหลวงแผ่นดิน ทางหลวงจังหวัด หมายเลข 4013 (นครศรีฯ - ปากพนัง) ผ่านทางทิศตะวันตกของตำบลและสำหรับเส้นทางเชื่อมระหว่างหมู่บ้าน จำนวน 41 สาย

**ประวัติ**
ตำบลท่าไร่ เป็นตำบลหนึ่ง ในจำนวน 13 ตำบล ของอำเภอเมืองนครศรีธรรมราช จังหวัดนครศรีธรรมราช ได้ยกฐานะเป็นองค์การบริหารส่วนตำบล ตามประกาศกระทรวงมหาดไทย เมื่อวันที่ 19 มกราคม 2539 ซึ่งเป็นองค์กรปกครองส่วนท้องถิ่น มีฐานะเป็นนิติบุคคล ชื่อว่า “องค์การบริหารส่วนตำบลท่าไร่” เป็นองค์การบริหารส่วนตำบลขนาดเล็ก ระดับชั้น 5 ต่อมาเมื่อมีการพัฒนาเพิ่มขึ้น รายได้เพิ่มขึ้นได้ปรับขนาดเป็นองค์การบริหารส่วนตำบลขนาดกลาง เมื่อวันที่ 25 เดือน เมษายน พ.ศ. 2551 องค์การบริหารส่วนตำบลท่าไร่ อยู่ห่างจากที่ว่าการอำเภอเมืองนครศรีธรรมราช (แห่งใหม่ ตำบลปากพูน) ไปทางทิศเหนือ เป็นระยะทางประมาณ 18 กิโลเมตร มีเนื้อที่ 45.96 ตารางกิโลเมตร หรือประมาณ 28,725 ไร่ 

**ภูมิศาสตร์ ==  
องค์การบริหารส่วนตำบลท่าไร่  ตั้งอยู่ทางทิศตะวันออกของตัวอำเภอเมืองนครศรีธรรมราช
*ทิศเหนือ ติดต่อกับ เทศบาลตำบลปากนคร และองค์การบริหารส่วนตำบลปากนคร อำเภอเมืองนครศรีธรรมราช จังหวัดนครศรีธรรมราช
*ทิศใต้ ติดต่อกับ องค์การบริหารส่วนตำบลบางจาก อำเภอเมืองนครศรีธรรมราช จังหวัดนครศรีธรรมราช
*ทิศตะวันออก ติดต่อกับ ทะเลอ่าวไทย
*ทิศตะวันตก ติดต่อกับ องค์การบริหารส่วนตำบลบางจาก องค์การบริหารส่วนตำบลท่าเรือ และองค์การบริหารส่วนตำบลปากนคร อำเภอเมืองนครศรีธรรมราช จังหวัดนครศรีธรรมราช

**ภูมิประเทศ**
ลักษณะภูมิประเทศขององค์การบริหารส่วนตำบลท่าไร่ เป็นพื้นที่ราบเอียงไปทางทิศ ตะวันออกสู่อ่าวปากพนัง (อ่าวไทย) มีคลองธรรมชาติหลายสายผ่านในตำบลได้แก่ คลองปากนคร (หัวตรุด) ผ่านทางตอนเหนือของตำบล คลองไม้เสียบผ่านทางตะวันตกของตำบล , คลองบางใหญ่(บ้านบางพุทรา)ผ่านทางตอนล่างของตำบล , คลองบางควายผ่านทางตอนกลางของตำบล และมีเส้นทางหลวงจังหวัดหมายเลข 4013 (นครศรีธรรมราช - ปากพนัง)

**ลักษณะภูมิอากาศ**
สภาพอากาศโดยทั่วไปอยู่ในเขตมรสุมเมืองร้อน ฝนตกตลอดปี อุณหภูมิเฉลี่ย 27.58 องศาเซลเซียส แบ่งฤดูกาลออกเป็น 2 ฤดู 
*ฤดูร้อนระหว่างเดือน กุมภาพันธ์ ถึงเดือน เมษายน อากาศค่อนข้างร้อนตลอดฤดูกาล 
*ฤดูฝนแบ่งออกเป็น 2 ช่วง เดือนพฤษภาคม ถึงเดือน ตุลาคม

**การแบ่งเขตการปกครอง == 
องค์การบริหารส่วนตำบลท่าซักแบ่งเขตการปกครองออกเป็น 6 หมู่บ้าน ได้แก่
*หมู่ที่ 1 บ้านท่าไร่                  
*หมู่ที่ 2 บ้านไร่บน        
*หมู่ที่ 3 บ้านบางหลวง 
*หมู่ที่ 4 บ้านนารีประดิษฐ์
*หมู่ที่ 5 บ้านบางพุทรา
*หมู่ที่ 6 บ้านบางกระบือ

**สถานศึกษา**
 โรงเรียนประถมศึกษา
** โรงเรียนวัดโพธาราม
** โรงเรียนวัดราษฎร์เจริญ
** โรงเรียนบ้านบางหลวง
** โรงเรียนบ้านบางกระบือ

**วัด**
 วัดราษฏร์เจริญ - วัดศิริวัฒนาราม (วัดหัวตรุด) - สำนักสงฆ์บ้านบางหลวง- สำนักสงฆ์บ้านบางกระบือ

**สถานีอนามัย**
 สถานีอนามัยบ้านบางกระบือ- สถานีอนามัยบ้านปากนคร

**อ้างอิง**
ท่าไร่
เน็กซัส 6

เน็กซัส 6 (Nexus 6; ชื่อรหัส Shamu) เป็นสมาร์ตโฟน ร่วมผลิตโดยกูเกิลและโมโตโรลา เป็นลำดับที่ 6 ในตระกูลกูเกิล เน็กซัส เปิดตัวเมื่อวันที่ 15 ตุลาคม 2557 และจัดจำหน่ายพรีออเดอร์ในช่วงปลายเดือนตุลาคม เน็กซัส 6 เป็นสมาร์ตโฟนรุ่นแรกในตระกูลที่ผลิตโดยโมโตโรลา และเป็นรุ่นแรกใช้ระบบปฏิบัติการแอนดรอยด์ 5.0 "โลลิป๊อป"

**อ้างอิง**

**แหล่งข้อมูลอื่น**
 เน็กซัส 6
หมวดหมู่:โทรศัพท์มือถือโมโตโรลา
หมวดหมู่:อุปกรณ์แอนดรอยด์
หมวดหมู่:สมาร์ตโฟน
หมวดหมู่:กูเกิลเน็กซัส
หมวดหมู่:ผลิตภัณฑ์ที่เปิดตัวในปี พ.ศ. 2557
หมวดหมู่:กูเกิลเน็กซัส

หมวดหมู่:กูเกิล
หมวดหมู่:แอนดรอยด์ (ระบบปฏิบัติการ)
หมวดหมู่:สมาร์ตโฟน
หมวดหมู่:แท็บเล็ต
หมวดหมู่:โทรศัพท์มือถือแอลจี อีเลคทรอนิคส์

หมวดหมู่:โทรศัพท์มือถือแบ่งตามบริษัท
หมวดหมู่:ผลิตภัณฑ์แอลจี อีเลคทรอนิคส์
หมวดหมู่:แอลจี อีเลคทรอนิคส์
หมวดหมู่:ผลิตภัณฑ์แอลจี อีเลคทรอนิคส์

หมวดหมู่:ผลิตภัณฑ์แบ่งตามบริษัท
หมวดหมู่:แอลจี อีเลคทรอนิคส์
อกหัก (เพลงบอดี้สแลม)

"อกหัก" เป็นซิงเกิลจากอัลบั้มของวงดนตรีแนวร็อกบอดี้สแลม จากอัลบั้มชุดที่ 4 Save my Life 

**การตอบรับ**
เพลง อกหัก ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 พฤศจิกายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของบอดี้สแลม
หมวดหมู่:เพลงในปี พ.ศ. 2550
หมวดหมู่:ซิงเกิลในปี พ.ศ. 2550
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงออลเทอร์นาทิฟร็อกไทย
หมวดหมู่:เพลงโพสต์ฮาร์ดคอร์
หมวดหมู่:มาตรฐานเวิลด์ไวด์เว็บคอนซอร์เทียม

หมวดหมู่นี้รวบรวมมาตรฐานทางคอมพิวเตอร์ต่างๆ ที่พัฒนาโดย World Wide Web Consortium (W3C)
หมวดหมู่:มาตรฐานเว็บ
หมวดหมู่:เวิลด์ไวด์เว็บคอนซอร์เทียม
เวิลด์ไวด์เว็บคอนซอร์เทียม
เน็กซัส 9

เน็กซัส 9 (Nexus 9; โค้ดเนม Volantis หรือ Flounder) เป็นแท็บเล็ตคอมพิวเตอร์ ร่วมผลิตโดยกูเกิลและ HTC อยู่ในตระกูลกูเกิล เน็กซัส เปิดตัวเมื่อวันที่ 15 ตุลาคม 2557 และจะวางจำหน่ายทั่วไปในวันที่ 3 พฤศจิกายน เน็กซัส 9 เป็นแท็บเล็ตคอมพิวเตอร์รุ่นแรกในตระกูลที่ผลิตโดย HTC และเป็นรุ่นแรกที่ใช้ระบบปฏิบัติการแอนดรอยด์ 5.0 "โลลิป๊อป"

**อ้างอิง**
หมวดหมู่:แท็บเล็ต
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ที่เปิดตัวในปี พ.ศ. 2557
หมวดหมู่:กูเกิลเน็กซัส
เจ้าชายจอห์นแห่งสหราชอาณาจักร

เจ้าชายจอห์นแห่งสหราชอาณาจักร (His Royal Highness Prince John of the United Kingdom) หรือพระนามเต็ม จอห์น ชาลส์ ฟรานซิส (John Charles Francis; 12 กรกฎาคม ค.ศ. 1905 - 18 มกราคม ค.ศ. 1919) เป็นพระราชโอรสพระองค์ที่ 5 ในสมเด็จพระเจ้าจอร์จที่ 5 แห่งสหราชอาณาจักรกับมารีอาแห่งเท็ค เจ้าชายจอห์นประสูติในขณะที่พระราชบิดามีพระยศเป็นเจ้าชายแห่งเวลส์ และรัชทายาทในราชบัลลังก์แห่งสหราชอาณาจักร ในปี ค.ศ. 1910 สมเด็จพระเจ้าเอ็ดเวิร์ดที่ 7 แห่งสหราชอาณาจักรสวรรคต เจ้าชายจอร์จได้เสด็จขึ้นครองราชย์ เจ้าชายจอห์นจึงอยู่ในลำดับที่ 5 ของลำดับการสืบราชสันตติวงศ์อังกฤษ
ในปี ค.ศ. 1909 เจ้าชายจอห์นเริ่มประชวรด้วยโรคลมชัก และพระองค์มีความพิการทางปัญญา ขณะที่พระอาการของพระองค์ทรุดหนักลง พระองค์ถูกส่งไปพำนักที่พระตำหนักซานดริงแฮม (Sandringham House) และถูกปิดบังจากสาธารณชน จนกระทั่งพระองค์สิ้นพระชนม์ในปี ค.ศ. 1919 ข่าวเรื่องการประชวรได้รับการสนใจจากประชาชนอย่างแพร่หลายหลังการสิ้นพระชนม์ของพระองค์

**พระอิสริยยศ**
 12 กรกฎาคม 1905 – 6 พฤษภาคม 1910: ฮิสรอยัลไฮเนส เจ้าชายจอห์นแห่งเวลส์ (His Royal Highness Prince John of Wales)- 6 พฤษภาคม 1910 – 18 มกราคม 1919: ฮิสรอยัลไฮเนส เจ้าฟ้าชายจอห์น (His Royal Highness The Prince John)

**เชิงอรรถ**

**อ้างอิง**

**แหล่งข้อมูล**
  oclc=781603821 -  location=London -  isbn=0-688-06272-5 -  isbn=0-8063-1202-5 -  url=https://archive.org/details/georgevi0000judd -  isbn=978-0-750-93184-7 -  isbn=978-0-8108-5779-7 -  isbn=0-413-77307-8 -  oclc=1027299 -  isbn=0-7607-3532-8 - Archived at  Ghostarchive and the  Wayback Machine: -  isbn=978-0-099-53973-5 -  url=https://archive.org/details/womenofwindsorth00whit -  isbn=0-86299-816-6 -  issn=1653-5219 -  isbn=0-00-215741-1 

**แหล่งข้อมูลอื่น**
  first2=Paul 
2462
หมวดหมู่:ราชวงศ์วินด์เซอร์
หมวดหมู่:เจ้าชายสหราชอาณาจักร
หมวดหมู่:เจ้านายที่สิ้นพระชนม์ตั้งแต่ทรงพระเยาว์
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 5 แห่งสหราชอาณาจักร
ร็อตไวเลอร์

ร็อตไวเลอร์ (Rottweiler) เป็นสายพันธุ์หมาบ้านขนาดใหญ่ มีชื่อว่า "หมาของคนขายเนื้อเมืองรอทท์ไวล์"

**ลักษณะทั่วไป**
ร็อตไวเลอร์ที่อยู่ในอุดมคติควรมีขนาดปานกลาง ล่ำและมีพลัง ความกระทัดรัดและโครงสร้างที่บึกบึนเป็นเครื่องบ่งบอกถึงความแข็งแรง สุนัขเพศผู้จะมีโครงสร้างที่ใหญ่กว่าสุนัขเพศเมีย โดยที่เพศเมียแม้จะมีขนาดเล็กกว่า สุนัขพันธุ์ร็อตไวเลอร์เป็นสุนัขอารักขาที่น่าเกรงขาม เมื่อถูกฝึกให้ต่อสู้และโจมตี ก็จะทำอันตรายให้แก่ผู้บุกรุก แม้จะฝึกได้ไม่ยาก จึงต้องมีเจ้านายที่มีความเป็นจ่าฝูง มีความสุขุม มั่นคงทางอารมณ์ โดยธรรมชาติมันจะไม่ลังเลที่จะเผชิญหน้ากับภยันตรายที่จะเกิดขึ้น จะแสดงออกถึงความเด็ดเดี่ยวโดยธรรมชาติ

** ประวัติ**
ร็อตไวเลอร์เป็นหนึ่งในสายพันธุ์พันธุ์ที่เก่าแก่ที่สุด เนื่องจากที่มีมาตั้งแต่ยุคโรมัน สุนัขเหล่านี้ถูกใช้เป็นสุนัขเฝ้าหรือไล่ต้อนฝูงสัตว์ร็อตไวเลอร์ ต้องเดินข้ามเทือกเขาแอลป์พร้อมกับกองทหารโรมันขนาดใหญ่ เพื่อคอยปกป้องคนและไล่ต้อนฝูงปศุสัตว์ ต้นของศตวรรษที่ 20 ได้มีการนำสุนัขสายพันธุ์ต่างๆ มาทดสอบเพื่อใช้ในงานของตำรวจและร็อตไวเลอร์ ก็เป็นที่ยอมรับว่าเป็นสายพันธุ์ที่เหมาะสมที่สุดสำหรับภาระกิจนี้และเพราะฉะนั้นสายพันธุ์นี้จึงได้รับการรับรองให้ใช้เป็นสุนัขตำรวจใน 1910อย่างเป็นทางการ

**ลักษณะนิสัย**
ร็อตไวเลอร์เหมาะสมอย่างยิ่งที่จะเลี้ยงไว้เป็นเพื่อนเพื่อดูแลความปลอดภัย และเป็นสุนัขใช้งานที่มีความมั่นใจ หนักแน่น และปราศจากความกลัวแต่ ต้องสอนให้ ร็อตไวเลอร์รู้สถานะของตัวเขาในครอบครัวปกติจะอดกลั้นกับเด็ก ได้ดีแต่พ่อแม่จำเป็นต้องแน่ใจว่าสอนให้ลูกๆ ปฏิบัติกับสุนัขอย่างเหมาะสมเช่นกัน และอยู่ด้วยทุกครั้งที่มีการฝึกสอนสุนัข

**การดูแล**
เช่นเดียวกับสุนัขใช้งานพันธุ์อื่นๆ รอตต์ไวเลอร์ ต้องได้รับการแนะนำและฝึกฝนอย่างเคร่งครัดสำคัญอย่างยิ่งที่จะต้องฝึกเขาให้เข้าสังคมด้วย โดยให้ปฏิบัติเป็นประจำตั้งแต่ยังเป็นลูกสุนัขในบรรยากาศที่ไม่เคร่งเครียด นี่เป็นสิ่งจำเป็นถ้าคุณต้องการให้เขาโตขึ้นเป็นสุนัขที่รู้จักปฏิบัติตัวอย่างเหมาะสมในสถานการณ์ต่างๆ แม้จะจำเป็นต้องฝึกตั้งแต่เมื่ออายุยังน้อยและคอยย้ำอย่างสม่าเสมอ คุณก็ไม่ควรทำให้บรรยากาศการฝึก เครียดเกินไป รอตต์ไวเลอร์ เป็นสุนัขที่โตเร็วดังนั้นมีแนวโน้มที่จะ มีปัญหาเรื่อง โรคข้อสะโพกอักเสบและการอักเสบ ของกระดูก 

**ผู้เลี้ยงที่เหมาะสม**
ผู้เลี้ยงที่เหมาะสมกับรอตต์ไวเลอร์ต้องเป็นคนที่กระฉับกระเฉงสักหน่อย เข้าใจพฤติกรรมสุนัขหรือไม่ก็พร้อมที่จะเรียนรู้ ควรเป็นคนที่มีความรับผิดชอบ และเข้าใจความสำคัญของการพาสุนัขเข้าสังคมและฝึกฝนตั้งแต่ยังเป็นลูกสุนัขเล็กเลยที่เดียว ไม่ควรขังเขาไว้ในกรงหรือที่แคบเป็นเวลานานจะทำให้เขารู้สึกเครียด ควรพาไปออกกำลังกายเป็นกระจำทุกวัน เพื่อเผาผลาญพลังงาน นอกจากจะไม่อ้วนเล้วยังเป็นน้องหมาที่มีพลังงานมั่นคง อารมณ์ดี และเป็นมิตรมากขึ้น ควรหลีกเลี่ยงการฝึก หรือ ทำโทษเขาโดยใช้ความรุนแรงโดยเด็ดขาด เพราะ จะทำให้เขาเครียด หวาดกลัว ปกป้องตัวเอง ไม่เชื่อฟังเจ้าของ และจู่โจมด้วยการใช้ความรุนแรงตอบโต้ในที่สุด อันที่จริงสุนัขพันธุ์นี้สามารถเป็นมิตรและอยู่ร่วมกับเด็กและครอบครัวได้ ไม่มีปัญหา เพียงแต่จะต้องระวัง และปฏิบัติตามในสิ่งที่กล่าวมา

**มาตรฐานสายพันธุ์**

** อ้างอิง**
หมวดหมู่:พันธุ์สุนัขที่มีต้นกำเนิดในประเทศเยอรมนี
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในประเทศเยอรมนี
หมวดหมู่:สุนัขตำรวจ
หมวดหมู่:สุนัขต้อนฝูงสัตว์
แมสตาบา

แมสตาบาแห่งหนึ่งที่เมืองซักกอเราะฮ์ ประเทศอียิปต์
โครงสร้างแมสตาบา
แมสตาบา (mastaba) คือ สิ่งก่อสร้างรูปสี่เหลี่ยมผืนผ้าทรงไม่สูง ด้านข้างลาดเอียง ส่วนบนแบนราบ สร้างเพื่อปกคลุมทางลงสู่ห้องเก็บศพซึ่งอยู่ลึกลงไปใต้ดิน หลุมทรายที่ขุดมีลักษณะเป็นรูปไข่หรือรูปสี่เหลี่ยมผืนผ้า กลบปิดหลุม ก่อให้สูงขึ้น จากหลุมฝังพระศพแบบแมสตาบา ชาวอียิปต์ได้วิวัฒนาการแนวความคิดก่อเป็นแมสตาบาซ้อนกันขึ้นไปเป็นชั้น ๆ และลดหลั่นกันตามลำดับ กลายเป็นโครงสร้างพีระมิดขึ้นมาเป็นแห่งแรกและจัดว่าเป็นอนุสาวรีย์หินอันมหึมาที่เก่าแก่ที่สุดในโลก นั่นคือ พีระมิดแบบขั้นที่เมืองซักกอเราะฮ์
หมวดหมู่:อียิปต์โบราณ